মশিউর রহমান মিজি,দাউদকান্দি(কুমিল্লা)ঃ কুমিল্লা-১ (দাউদকান্দি- মেঘনা) আসন থেকে আ'লীগের মনোনয়ন পেতে মরিয়া ৭প্রার্থী ! এই আসনে এখন বাবা ( বর্তমান এমপি ) ও ছেলে ( বর্তমান উপজেলাচেয়ারম্যান ) আ'লীগের মনোনয়ন প্রত্যাশী । কুমিল্লার ১১ আসনের মধ্যে কুমিল্লা-১(দাউদকান্দি- মেঘনা) মত এত বেশি আ'লীগের মনোনয়ন প্রত্যাশী কুমিল্লায় আর নেই। সবাই নিজ নিজ প্রচারনা চালাচ্ছে মনোনয়ন পাওয়ার আশায় । একাদশ জাতীয় সংসদ নির্বাচন উপলক্ষে আ'লীগের দলীয় মনোনয়ন আবেদন পত্র সংগ্রহ করেন। কুমিল্লা-১ (দাউদকান্দি- মেঘনা) থেকে অাব্দুল অাউয়াল সরকার ( কুমিল্লা উত্তর জেলা অাওয়ামীলীগের সভাপতি ), প্রফেসর অাব্দুল মান্নান জয় ( উত্তর জেলা অাওয়ামীলীগের সহ-সভাপতি ), মেজর জেনারেল (অবঃ) সুবিদ অালী ভূইয়া ( বর্তমান সংসদ ), ইঞ্জিনিয়ার অাব্দুস সবুর ( কেন্দ্রীয় অাওয়ামীলীগের বিজ্ঞান প্রযুক্তি বিষয়ক সম্পাদক ), ব্যারিষ্টার নাঈম হাসান ( উত্তর জেলা অাওয়ামীলীগের সম্পাদক মন্ডলীর সদস্য ), সফিকুল অালম (মেঘনা উপজেলা অাওয়ামীলীগের সভাপতি ), মেজর (অব:) মোহাম্মদ আলী সুমন (দাউদকান্দি উপজেলা চেয়ারম্যান ) l এখন কে হবে কুমিল্লা-১(দাউদকান্দি-মেঘনা) আসনের নৌকার মাঝি তা কয়েক দিনের মধ্যে জানা যাবে।